Document ID: 32004D0767

NEUVOSTON PÄÄTÖS 2004/767/YUTP,
tehty 15 päivänä marraskuuta 2004,
entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä hyväksytyn yhteisen kannan 2004/694/YUTP täytäntöönpanosta
EUROOPAN UNIONIN NEUVOSTO, joka
ottaa huomioon yhteisen kannan 2004/694/YUTP (1) ja erityisesti sen 2 artiklan yhdessä Euroopan unionista tehdyn sopimuksen 23 artiklan 2 kohdan kanssa,
sekä katsoo seuraavaa:
(1)
Neuvosto hyväksyi yhteisessä kannassa 2004/694/YUTP toimenpiteitä, joiden tarkoituksena on jäädyttää kaikki Radovan Karadžićille, Ratko Mladićille ja Ante Gotovinalle kuuluvat varat ja taloudelliset resurssit.
(2)
Nämä toimenpiteet olisi ulotettava koskemaan kaikkia henkilöitä, jotka entisen Jugoslavian alueen kansainvälinen rikostuomioistuin on julkisesti asettanut syytteeseen sotarikoksista ja joita ei ole saatu tuomioistuimen kuultavaksi.
(3)
Yhteisen kannan 2004/694/YUTP liitteessä olevaa luetteloa olisi tästä syystä muutettava.
(4)
Tämän päätöksen täytäntöönpano edellyttää yhteisön toimia,
ON PÄÄTTÄNYT SEURAAVAA:
1 artikla
Korvataan yhteisen kannan 2004/694/YUTP liitteessä oleva henkilöluettelo tämän päätöksen liitteessä olevalla luettelolla.
2 artikla
Tämä päätös tulee voimaan päivänä, jona se tehdään.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 15 päivänä marraskuuta 2004.

Labels: 11
5
0
13
18